Jelaskan Biografi dari Adi Putra bin Abdul Ghani dalam bahasa melayu

Beliau dilahirkan di Bagan Serai, Perak dan mahir dalam bidang matematik terutamanya algebra, trigonometri dan darab antara 5 hingga 6 digit. Anak kepada Abdul Ghani Abdul Wahid dan Serihana Elias, Adi Putra dinamakan sempena nama kepada guru silat pahlawan-pahlawan dalam sejarah melayu pada zaman Hang Tuah. Kepintaran beliau dikesan oleh keluarganya sejak Adi berusia empat tahun, ini kerana apabila beliau berjaya menyelesaikan masalah matematik abang sulungnya, Amirul Izuan.

Beliau pernah belajar di Sekolah Islam Antarabangsa, Gombak pada tahun 2006 sebelum berhenti belajar selepas empat bulan kerana mendakwa sistem pendidikan sedia ada dikatakan tidak sesuai dengannya. Beliau memberi perumpamaan dirinya bagai "kereta Ferrari yang dipandu seperti kereta Kancil" kerana memikirkan tidak sesuai baginya "[dibuat] macam budak darjah satu". Kemudian, beliau mengikuti pembelajaran selama dua tahun di Kolej Matrikulasi Universiti Islam Antarabangsa (UIA) namun tidak mendapat sijil sah pengajian peringkat A-level atas faktor umurnya ketika itu.

Pada tahun 2011, beliau melancarkan buku pertamanya yang bertajuk Seni Matematik Islam sempena Pesta Pameran Buku Antarabangsa 2011. Beliau telah memulakan sebuah seminar matematik sendiri yang diberi nama "Adimatik" di bawah kelolaan syarikatnya, Adimatik Genius Solutions.

Adi Putra pernah menghasilkan produk makanan tambahan di bawah jenamanya sendiri, Adi-Q yang bantu memulihkan tekanan yang dihadapinya pada ketika itu. Ia pernah mencetuskan kontroversi apabila dirampas oleh Kementerian Kesihatan Malaysia kerana didapati mengandungi steroid.

Beliau pernah menerima tajaan daripada Kerajaan Negeri Terengganu dan Yayasan Tenaga Nasional bagi menampung pembelajarannya di peringkat A-level di Kolej Matrikulasi Universiti Islam Antarabangsa Malaysia (UIA).